Diari Oficial de la Generalitat Valenciana


Sumari del DOGV 5322, del 10-08-2006 (2006/8933)

ORDE de 7 de juliol de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat .Nuestra Señora de la Misericordia., de València.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8933


Data del document
:   07-07-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * ensenyament primari
    * cessament d'activitat
    * ensenyament privat
    * centre d'ensenyament

ORDE de 7 de juliol de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat .Nuestra Señora de la Misericordia., de València. [2006/8933]  
L'expedient en el qual es proposa l'extinció de l'autorització per cessament d'activitats del centre docent privat .Nuestra Señora de la Misericordia., amb número de codi 30693830, situat al carrer Casa de la Misericordia, 34, de València, va ser iniciat d'ofici per la Direcció General d'Ensenyament.  
L'expedient ha sigut tramitat per la Direcció Territorial de Cultura, Educació i Esport de València, s'hi ha unit la documentació exigida i hi consta l'informe corresponent de la Inspecció Educativa.  
Segons l'informe de la Inspecció Educativa el centre ha deixat d'impartir els ensenyaments d'Educació Primària/EGB, per als quals estava autoritzat per Orde del Ministeri d'Educació i Ciència de 2 de febrer de 1978 (BOE de 06.04.78).  
S'ha concedit a l'interessat un termini d'audiència en compliment de l'article 16.1 del Reial Decret 332/1992.  
El cessament d'activitats docents del centre no comporta cap greu perjuí per a l'interés públic.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006), i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià.  
ORDENE  
Únic  
L'extinció de l'autorització per cessament d'activitats docents, conformement l'informe emés, del centre docent privat que més avall s'indica.  
Denominació especifica del centre: Nuestra Señora de la Misericordia  
Domicili: C/ Casa de la Misericordia, 34  
Localitat: València  
Província: València  
Titular: Diputació Provincial de València  
Codi: 56291161  
Ensenyaments Autoritzats: Educació Primària/EGB  
Ensenyaments per als quals s'extingix l'autorització: Educació Primària/EGB  
Disposició addicional única  
La dita extinció donarà lloc a la corresponent inscripció de baixa en el Registre de Centres Docents de la Comunitat Valenciana.  
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efecte a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.  
València, 7 de juliol de 2006  
El conseller de Cultura, Educació i Esport  
Alejandro Font de Mora Turón